CELEX: 32021D0512(02)
Language: et
Date: 2021-05-07 00:00:00
Title: Komisjoni otsus, 7. mai 2021, millega muudetakse otsust 2017/C 31/12, millega luuakse komisjoni eksperdirühm nimetusega „Loomade heaolu käsitlev platvorm“ (EMPs kohaldatav tekst) 2021/C 185/04

12.5.2021   
               
               
                  ET
               
               
                  Euroopa Liidu Teataja
               
               
                  C 185/7
               
            
         KOMISJONI OTSUS,
         7. mai 2021,
         millega muudetakse otsust 2017/C 31/12, millega luuakse komisjoni eksperdirühm nimetusega „Loomade heaolu käsitlev platvorm“
         (EMPs kohaldatav tekst)
         (2021/C 185/04)
         EUROOPA KOMISJON,
         võttes arvesse Euroopa Liidu toimimise lepingut,
         ning arvestades järgmist:
         
                     (1)
                  
                  
                     Komisjoni otsusega 2017/C 31/12 (1) loodi eksperdirühm nimetusega „Loomade heaolu käsitlev platvorm“ (edaspidi „platvorm“). Platvormi peamised ülesanded on abistada komisjoni ja aidata pidada korrapärast dialoogi liiduga seotud teemadel, mis on otseselt seotud loomade heaoluga, näiteks õigusaktide täitmise tagamine ning teabe vahetamine teaduslikult põhjendatud teadmiste, innovatsiooni ja loomade heaolu käsitlevate heade tavade kohta.
                  
               
                     (2)
                  
                  
                     Otsuse 2017/C 31/12 esialgne kohaldamisaeg oli kuni 31. detsembrini 2019, mida pikendati komisjoni otsusega 2019/C 405/05 (2)30. juunini 2021.
                  
               
                     (3)
                  
                  
                     Nelja toimimisaasta jooksul on platvormist saanud laialdaselt tunnustatud keskne foorum, kus peetakse avatud dialoogi loomade heaolu üle, vahetatakse häid tavasid ja käivitatakse muid kui seadusandlikke algatusi, kuhu on kaasatud liikmesriigid ja asjaomased sidusrühmad üle liidu, eesmärgiga parandada loomade heaolu.
                  
               
                     (4)
                  
                  
                     Komisjon võttis 20. mail 2020. aastal vastu teatise „Strateegia „Talust taldrikule“ õiglase, tervisliku ja keskkonnahoidliku toidusüsteemi edendamiseks“ (3). See strateegia hõlmab loomade heaoluga seotud meetmeid, näiteks loomade heaolu käsitleva ELi märgise võimaluste uurimist, loomade heaolu käsitlevate õigusaktide jõustamisega seotud küsimustega tegelemist või loomade heaolu käsitlevate õigusaktide tulevase läbivaatamise raames arvamuste kogumist. Platvormil võib olla oluline roll nende meetmete kujundamisel.
                  
               
                     (5)
                  
                  
                     Lisaks võiks platvorm Euroopa Parlamendi ja nõukogu määruse (EL) 2017/625 (4) kontekstis aidata komisjoni ka juhenddokumentide väljatöötamisel või muude kui seadusandlike aktide ettevalmistamisel, mille eesmärk on hõlbustada ja ühtlustada loomade heaolu käsitlevate eeskirjade rakendamist, andes panuse tehnilistesse ja teaduslikesse küsimustesse ning pakkudes praktilisi kogemusi selles valdkonnas.
                  
               
                     (6)
                  
                  
                     Platvorm peaks seetõttu uuendatud liikmesusega oma tegevust jätkama, et anda sisuline panus seoses komisjoni praeguste prioriteetidega loomade heaolu valdkonnas.
                  
               
                     (7)
                  
                  
                     Seega on asjakohane, et otsuse 2017/C 31/12 kohaldamisaega pikendatakse nelja aasta võrra kuni 30. juunini 2025.
                  
               
                     (8)
                  
                  
                     Otsust 2017/C 31/12 tuleks seetõttu vastavalt muuta,
                  
               ON TEINUD JÄRGMISE OTSUSE:
         
            Ainus artikkel
            Otsuse 2017/C 31/12 artikkel 16 asendatakse järgmisega:
            
               
                  „Artikkel 16
                  Kohaldamine
                  Käesolevat otsust kohaldatakse kuni 30. juunini 2025.“
               
            
         
         
            Brüssel, 7. mai 2021
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  Komisjoni 24. jaanuari 2017. aasta otsus, millega luuakse komisjoni eksperdirühm nimetusega „Loomade heaolu käsitlev platvorm“ (ELT C 31, 31.1.2017, lk 61).
         
            (2)  Komisjoni 29. novembri 2019. aasta otsus, millega muudetakse otsust 2017/C 31/12, millega luuakse komisjoni eksperdirühm nimetusega „Loomade heaolu käsitlev platvorm“ (ELT C 405, 2.12.2019, lk 5).
         
            (3)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Strateegia „Talust taldrikule“ õiglase, tervisliku ja keskkonnahoidliku toidusüsteemi edendamiseks“ (COM(2020) 381 final).
         
            (4)  Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).